Vanuatu ພວມກຽມຮັບມື ກັບລົມໄຊ​ໂຄລນ​ Pam ທີ່ ເປັນລົມພາຍຸ ແຮງລະດັບ 5 
ຈຸດ​ສູນ​ກາງ ຂອງ​ລົມໄຊ​ໂຄລນ Pam ຄາດ​ກັນ​ວ່າ ຈະ​ພັດຜ່ານ​ ນອກເຂດແຄມ​ຝັ່ງ ​ປະມານ 100 ກິ​ໂລ​ແມັດ ຂອງ ເກາະດັ່ງກ່າວ ​ໃນຄ່ຳ​ຄືນ​ວັນ​ສຸກ​ມື້​ນີ້.
ບັນດາເຈົ້າໜ້າທີ່ ກ່າວວ່າ ປະເທດເກາະ Vanuatu ໃນເຂດ ມະຫາສະມຸດປາຊີຟິກ ທີ່ທຸກຍາກ ແມ່ນກຳລັງກຽມຮັບມື ກັບ ການພັດເຂົ້າ ຖະຫຼົ່ມຂອງລົມພາຍຸໄຊໂຄລນເຂດຮ້ອນ ທີ່ມີ ຄວາມແຮງ ລະດັບຫ້າ ຊຶ່ງໃນເວລານີ້ ໄດ້ກໍ່ໃຫ້ເກີດນ້ຳຖ້ວມ ໃນນະຄອນຫລວງ Port Vila ແລ້ວນັ້ນ ຫ້ອງການຄຸ້ມຄອງໄພພິບັດຂອງ Vanuatu ໄດ້ອອກປະກາດ ເຕືອນ ໃນລະດັບສູງສຸດ ຢູ່ໃນປະເທດທີ່ມີພົນລະເມືອງທັງໝົດ 270,000 ຄົນ ໂດຍກ່າວວ່າ ຈຸດສູນກາງຂອງລົມໄຊໂຄລນ Pam ຄາດກັນວ່າ ຈະພັດຜ່ານນອກຝັ່ງປະມານ 100 ກິໂລແມັດ ຂອງ ເກາະດັ່ງກ່າວ ໃນຄ່ຳຄືນວັນສຸກມື້ນີ້ ໂດຍມີລົມພັດ ທີ່ມີຄວາມແຮງ ເກືອບຮອດ 200 ກິໂລແມັດຕໍ່ຊົ່ວໂມງ ພ້ອມດ້ວຍຝົນທີ່ຕົກໜັກ ບັນດາເຈົ້າໜ້າທີ່ເຕືອນ ວ່າ ຈະມີດິນເຈື່ອນຢູ່ຫຼາຍແຫ່ງ ແລະ ສະພາບທະເລທີ່ປັ່ນປ່ວນໜັກ ເຈົ້າໜ້າທີ່ຮຽກຮ້ອງໃຫ້ປະຊາຊົນ ທີ່ອາໄສຢູ່ຕາມເຂດທີ່ທຸກຍາກທີ່ສຸດ ພາກັນໄປພັກເຊົາ ຢູ່ທີ່ສູນຫລົບໄພລົມພາຍຸຕ່າງໆ ໂຄສົກອົງການ UNICEF ທ່ານນາງ Alice Clements ກ່າວວ່າ ນະຄອນຫລວງຂອງ ປະເທດເກາະ ປຽບຄືກັນກັບ  ຂະນະທີ່ພົນລະເມືອງ ໄດ້ກຽມພ້ອມ ທີ່ ຈະປະເຊີນກັບ ລົມໄຊໂຄລນຢ່າງເຕັມສ່ວນ ທ່ານນາງ Clements ກ່າວວ່າ Vanuatu ເປັນປະເທດທີ່ປະກອບດ້ວຍ 80 ເກາະດອນ ທີ່ຕັ້ງຢູ່ປະມານ 2,200 ກິໂລແມັດ ຫ່າງຈາກພາກຕາເວັນອອກສຽງເໜືອຂອງປະເທດອອສເຕຣເລຍ